PIIBEL ARMSAKS
Oled sa kunagi mõelnud sellele,
kuidas Jumal aitab või miks Ta ei ole aidanud?
Tänases tähendamissõnas räägime Jumala abist.
Seda tähendamissõna ei alustanud Jeesus sõnadega,
Luuka kirjas: "Siis ta rääkis neile selle tähendamissõna".
Vaid Ta läks kohe asja juurde: "Oli üks rikas mees."
Oleme Luuka 16. peatükis.
On mõeldud sellele, miks pole öeldud,
et tegu on tähendamissõnaga.
On jõutud järeldusele, selline jutustus rikkast ja vaesest,
kelle osad vahetuvad surmajärgselt-
see on teada olnud Lähis-Idas varemgi nii mitmelgi maal.
Jeesus võtab selle jutu
ja muudab seda vastavalt omale soovile.
Loen teile tähendamissõna alguse.
"Oli üks rikas inimene ja tal oli kombeks rõivastuda
purpurisse ja peenlinasesse, pidutsedes päevast päeva rõõmsasti.
Aga üks vaene, Laatsarus nimi, oli maas tema värava ees,
täis paiseid ja püüdis oma kõhtu täita leivaraasukestega,
mis rikka laualt kukkusid. Kuid koeradki tulid
ja lakkusid tema paiseid."
Jeesus kirjeldab rikka mehe riideid ja tema pidusid.
On imekspandav, et Jeesus suunab tähelepanu riietele,
kuid inimese kohta on võimalik riietusest nii mõndagi teada saada.
Selle mehe riided olid n-ö otse Pariisist.
Ta rõivastus purpurisse ja seda punast värvi
saadi ainult ühest Vahemere meriteost - see oli kohutavalt kallis.
Ühe villase purpurriietuse eest,
oleks vaene Laatsarus saanud süüa terve aasta.
Ja veel peenlinane. Ehk olete näinud egiptlastel
imeõhukesi läbipaistvaid linast riietust.
See on tõeliselt ilus peenlinane.
Kindlasti toodud Egiptusest ja hirmkallis.
Ja pidutsemine.
Sellel mehel olid igal päeval koosviibimised.
Võita arvata, kui palju toitu ja jooke
kandsid orjad sisse.
Ja kui palju jäi toidujääke järele.
Ühtegi palukest ei antud Laatsarusele,
kes magas rikka väravas.
Mida me teame Laatsarusest?
Esiteks, on ta Jeesuse tähendamissõnades
ainus inimene, kellel on nimi.
Kadunud pojal pole nime.
Aga sellele mehel on nimi.
On väga eriline, et see nimi tähendab "Jumal aitab"
ja "mees, keda Jumal aitab".
Kuidas võis Jeesus anda sellise nime inimesele,
keda Jumal näis mitte aitavat?
Võis olla, et mees oli vigane juba sündides.
Kujutage, et tema vanemad annavad talle nime Laatsarus,
et küll Jumal teda aitab, kui meid enam pole.
Kui nüüd vanemad oleksid näinud poega,
kui ta lamab rikka mehe väravas, kuna ta ei jaksanud istuda.
Oli kuum.
Tal olid paised, ehk mingi nahahaigus.
Võimalik, et ta ei saanudki liikuda puude tõttu.
Nälg, vaeseke süüa ei saanud.
Keegi ei hoolitsenud tema eest.
Koerad tulid ja lakkusid vedelikku, mis tulid haavadest välja.
Tal polnud jaksu koeri eemale ajada.
Selline oli selle mehe olukord.
Selline oli see surmani.
Olukord ei paranenud.
Kuidas sai Jeesus anda talle nimeks
"mees, keda Jumal aitab"?
Seepärast, et Ta tahtis siin näidata mehe usku.
Sellel mehel oli usk, et Jumal teda aitab.
Sellest usust ta ei loobunud kuni surmani.
Ta poleks muidu taevasse saanud, kui tal poleks olnud õiget usku.
Tähendamissõnast loeme, et ta pääses taevasse.
Tal oli õige usk lõpuni, isegi, kui ta ei näinud seda Jumala abi.
Ta uskus, et see on olemas,
ja Jumal aitab teda päevast päeva ja viib tema viimaks hingamisele.
See Jeesuse tähendamissõna on vastusõnum eduteoloogiale.
See tähendamissõna näitab,
et usklik ei ole tingimata õnnelik, terve, rikas;
vaid ta võib olla ka haige ja nukker kuni elu lõpuni.
Ja ikkagi Jumal aitas.
Tähendamissõna jätkub nii, et jõutakse toonelasse.
Toonela on koht, kus oodatakse viimset kohtupäeva.
Selles tähendamissõnas näitab Jeesus,
et Toonelas on olukord samasugune nagu Taevas ja põrgus.
Laatsaruse eest hoolitseb Aabraham, ta on tema süles.
Õnnelikus kohas ja saab lohutust.
Rikas mees on piinakohas.
See on nii kohutav koht.
Kõige hullem on kustutamatu janu.
Ta ütleb: "Saada Laatsarus, et ta kastaks oma sõrmeotsa vette
ja jahutaks mu keelt, et ma saaksin abi.
Mul on kohutav valu leegis."
Põrgu on koht, kus on janu.
Seal on vee janu, armastuse janu, osaduse janu.
Põrgu on reaalne koht.
Jeesus ei rääkinud sellest naljana.
Vaid Ta tahtis meid kõiki hoiatada, et me ei jõuaks sinna piinakohta.
Põrgut kutsutakse Ilmutuse raamatus tulejärveks
Nii rikkal mehel kui ka Laatsarusel oli usk.
Rikas mees kutsus Aabrahami isaks, ta tahtis selle läbi vihjata:
"ma olen juut, sinu järglane".
Ta ei eitanud Jumalat.
Samamoodi võib mõnel olla mõte,
et kirikusse kuuludes, saan päästetud.
Aga see tähendamissõna annab mõista, et sellest ei piisa.
Peab olema õige usk.
Milline oli Laatsaruse usk?
See oli sama kui Aabrahamil.
Olen seda meelt, et Jeesus pani Aabrahami
siia eeskujuks, et näidata, milline usk viib Taeva.
Aabraham oli usuisa.
Ta ootas 25 aastat Jumala tõotuse täitumist
ja tema kohta öeldakse kirjas heebrealastele:
"Need kõik surid uskudes, saamata kätte tõotusi,"
ehk nad ei saanud seda maad, mis neile oli tõotatud.
Laatsarusel ja Aabrahamil oli samasugune usk.
Usk Jumalasse, kes aitab, kuigi seda abi pole veel näha.
Tähendamissõna läheb edasi, seda osa Egiptuse versioonis pole.
Seal on kirjas, et rikas mees muretses
oma vendade pärast.
Ta palus Aabrahami, et ta saadaks Laatsaruse
neile jutlustama, et nad ei satuks sinna piinapaika.
Aabraham on aga teisel arvamusel, mis paneb inimest pöörduma.
Rikas mees oli seda meelt, et kui nad näeksid imet,
siis kindlasti nad parandaksid meelt. Aga mida ütles Aabraham?
"Neil on Mooses ja Prohvetid, kuulaku nad neid!"
"Mooses ja Prohvetid" tähendab VT ehk Piiblit.
Aabraham näeb, et Piiblist piisab neile.
Nad pöördugu Piibli alustele.
Rikas vaidleb vastu: "Ei sugugi, isa Aabraham,
vaid kui keegi surnuist nende juurde läheks,
siis nad parandaksid meelt!"
Aabraham vastab:
"Kui nad ei kuula Moosest ja Prohveteid,
ei veena neid ka surnuist ülestõusmine!"
Ehk Jumala Sõna on see, mis kaitseb inimest põrgu eest.
Kui seda kuulata, siis nähakse selgelt
Laatsaruse ja Aabrahami usk.
Kuidas Jumal aitas Laatsarust?
Jumal aitas teda nii, et tal säilis usk kuni surmani.
Tal võis olla mõningaid kõrghetki, taevaseid hetki seal väravas,
aga enamasti tundis ta külma ja nälga.
Aga sellest hoolimata ta uskus ja see oligi Jumala abi,
et usk ei kadunud.
Niiviisi tahab Jumal ka sind aidata.
Kui Ta pole vastanud palvetele, mida sa oled palunud;
kui sa pole näinud Jumala abi; seda, mida lootsid,
Jumal siiski Moosese ja Prohvetite ehk Piibli kaudu
tahab sulle anda usku, et sa jõuaksid pärale.
See on kõige suurem abi nii sinule kui ka su lapsele.
Kindlasti on sul raske surra, kui su laps on Laatsaruse olukorras.
Aga see pöördub õnnistuseks, kui see viib su lapse pärale.
Kus on selles tähendamissõnas saladus?
See Jeesuse rist.
Jeesus rääkis Laatsaruse isikus oma loo.
Ta oli valude mees ja haigustega tuttav.
Niisugune, kelle pealt silmad ära pööratakse.
Ta tõusis üles surnuist.
Aga seda ei uskunud enamus inimestest.
Nagu Jeesus siin ütles: "Kui nad ei kuula Moosest ja Prohveteid,
ei neid veena ka see, kui keegi surnuist üles tõuseks!"
Näiteks ülempreestritel olid kõik tõendid käes.
Sõdurid rääkisid, et haud on tühi.
Jüngrid rääkisid julgelt, et Jeesus elab.
Aga kuna ülempreestrid ei olnud Vanast Testamendist
leidnud teksti Jeesuse ülestõusmisest, siis nad ei uskunud.
Jeesus räägib, et nagu Laatsarus haarab Ta kinni Jumala Sõnast
kuni surmani.
Ta tsiteeris psalme ristil rippudes.
Ta tahtis näidata, et isegi kui Jumal on mind näiliselt hüljanud,
siiski hoian Mina Sõnast kinni.
Nagu Laatsarus.
Aga Laatsaruse ja Jeesuse vahel oli see erinevus,
et Laatsarust ei olnud Jumal hüljanud, nii nagu sindki.
Jeesust Ta polnud hüljanud,
et Ta võiks sind ja kõiki maailma Laatsarusi aidata.
Lisainfo: www.ilosanomapiiri.fi
Tõlge: Merle Sibola